OpenLLM-France/wikimedia huggingface dataset:
# Esquiesa e Cèra

Esquiesa e Cèra (en francès Esquièze-Sère) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 487 | 465 | 503 | 443 | 500 | 464 | 424 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Daniel Morigny | |

## Referències

* ↑ Toponímia occitana
# Lo Parador

Lo Parador (en francès Paradou) és un municipi francès situat al departament de les Boques del Roine i a la regió de Provença – Alps – Costa Blava. Fou creat el 1796 com a escissió del municipi de Baus.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | 488 | 456 | 627 | 617 | 631 | 650 | 672 | 669 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 710 | 782 | 801 | 713 | 720 | 678 | 662 | 583 | 616 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 605 | 580 | 622 | 576 | 510 | 547 | 520 | 511 | 516 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 532 | 526 | 640 | 809 | 926 | 1 162 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1989- | Jean-Hilaire Seyverac | UMP |

## Personatges il·lustres

* Carles Rieu, escriptor occità.

## Referències

* ↑ Topònims occitans de les Boques del Roine
# Bascui

Bascui és un indret del terme municipal de Tremp, a l'antic terme de Fígols de Tremp, al Pallars Jussà.
Està situat al nord-oest d'Eroles, a la part alta del barranc d'Eroles, al nord-est del Coll de la Trava. És a la carena que separa els barrancs de les Pasteroles (est) i d'Eroles (oest).

## Enllaços externs

* Bascui al web de l'Institut Cartogràfic de Catalunya
# Behind the Mask: The Rise of Leslie Vernon

Behind the Mask: The Rise of Leslie Vernon és una pel·lícula estatunidenca dirigida per Scott Glosserman, estrenada el 2007. La protagonitzen Nathan Baesel, Angela Goethals i Robert Englund. La pel·lícula és un homenatge al cinema slasher. Segueix un equip de cinema que documenta un assassí en sèrie que s'imita segons convencions del cinema slasher.

## Argument

La pel·lícula està rodada com un documental. Una periodista anomenada Taylor Gentry i els seus dos fotògrafs, Doug i Todd, documenten els preparatius de Leslie Vernon a mesura que es prepara per unir-se a una banda slasher. Leslie agafa la seva identitat d'una llegenda urbana sobre un noi que matava la seva família i era llençat a un riu per un ciutadà enfadat.
Inicialment afirma ser l'esperit venjatiu del noi mort, però aviat admet que és un home corrent anomenat Leslie Mancuso que ha de confiar en la tàctica convencional més que els poders supranaturals. Taylor i el seu equip filmen els preparatius meticulosos de Leslie per massacrar un cert nombre d'adolescents en una casa abandonada i llavors enfrontar-se a una supervivent, Kelly. Taylor i el seu s'entusiasmen amb Leslie i el seu projecte, però les seves consciències els atrapen en la nit dels assassinats.
Preguen que Leslie aturi la seva gatzara d'assassinats, però Leslie és inflexible, creient que la seva noia supervivent es definirà encarant-se amb ell. Taylor i el seu equip abandonen el documental i en aquest punt al qual la pel·lícula es mou d'un estil documental a una tradicional pel·lícula de terror. Taylor intenta advertir i reunir els adolescents restants per lluitar amb Leslie, però els preparacions de Leslie repetidament li donen avantatja. El grup mira a Kelly per liderar-los, però inesperadament mor. Taylor s'adona que era la noia supervivent del pla de Leslie.

## Repartiment

* Nathan Baesel: Leslie Vernon/Mancuso
* Angela Goethals: Taylor Gentry
* Robert Englund: Doc Halloran
* Scott Wilson: Eugene
* Zelda Rubinstein: Mrs. Collinwood
* Bridgett Newton: Jamie
* Kate Lang Johnson: Kelly
* Ben Pace: Doug
* Britain Spellings: Todd
* Hart Turner: Shane
* Krissy Carlson: Lauren
# Beisbol als Jocs Olímpics d'estiu de 2004

Als Jocs Olímpics d'Estiu de 2004 celebrats a la ciutat d'Atenes (Grècia) es disputà una prova de beisbol en categoria masculina. La competició se celebrà entre els dies 15 i 25 d'agost de 2004 al Centre Olímpic de Beisbol.

## Comitès participants

Hi participaren un total de 191 jugadors de 8 comitès nacionals diferents:
| Austràlia Canadà Cuba Grècia | Itàlia  Japó Països Baixos Xina-Taipei |

## Resum de medalles

| Prova | Or | Argent | Bronze |
| Beisbol | CubaDanny Betancourt Luis Borroto Frederich Cepeda Yorelvis Charles Michel Enríquez Norberto González Yulieski Gourriel Pedro Luis Lazo Roger Machado Jonder Martínez Danny Miranda Frank Montieth Vicyohandri Odelin Adiel Palma Eduardo Paret Ariel Pestano Alexei Ramírez Eriel Sánchez Antonio Scull Carlos Tabares Yoandri Urgelles Osmani Urrutia Manuel Vega Norge Luis Vera | AustràliaCraig Anderson Thomas Brice Adrian Burnside Gavin Fingleson Paul Gonzalez Nick Kimpton Brendan Kingman Craig Lewis Graeme Lloyd David Nilsson Trent Oeltjen Wayne Ough Chris Oxspring Brett Roneberg Ryan Rowland Smith John Stephens Phil Stockman Brett Tamburrino Dick Thompson Andrew Utting Ben Wigmore Glenn Williams Jeff Williams Rodney van Buizen | JapóRyoji Aikawa Yuya Ando Atsushi Fujimoto Kosuke Fukudome Hirotoshi Ishii Hisashi Iwakuma Hitoki Iwase Kenji Jojima Makoto Kaneko Takuya Kimura Masahide Kobayashi Hiroki Kuroda Daisuke Matsuzaka Daisuke Miura Shinya Miyamoto Arihito Muramatsu Norihiro Nakamura Michihiro Ogasawara Naoyuki Shimizu Yoshinobu Takahashi Yoshitomo Tani Koji Uehara Kazuhiro Wada Tsuyoshi Wada |

## Medaller

| Posició | País | | | | Total |
| 1 | Cuba | 1 | 0 | 0 | 1 |
| 2 | Austràlia | 0 | 1 | 0 | 1 |
| 3 | Japó | 0 | 0 | 1 | 1 |

## Resultats
### Ronda preliminar

| Equip | G | P | Difer. |
| Japó | 6 | 1 | 1-0 |
| Cuba | 6 | 1 | 0-1 |
| Canadà | 5 | 2 | - |
| Austràlia | 4 | 3 | - |
| Xina-Taipei | 3 | 4 | - |
| Països Baixos | 2 | 5 | - |
| Grècia | 1 | 6 | 1-0 |
| Itàlia | 1 | 6 | 0-1 |

### Ronda final

| Semifinals | Semifinals | Medalla d'or | Medalla d'or |
| Austràlia | 1 |
| Japó | 0 |
| | | Austràlia | 2 |
| | | Cuba | 6 |
| | | Medalla de bronze | Medalla de bronze |
| Canadà | 5 | Japó | 11 |
| Cuba | 8 | | Canadà | 2 |
# Bellamy (pel·lícula)

Bellamy fou l'última pel·lícula dirigida pel realitzador francès Claude Chabrol. La pel·lícula s'inspira en l'assumpte Yves Dandonneau. La pel·lícula surt del desig de Claude Chabrol i Gérard Depardieu de rodar junts, diverses vegades de vacances a Nimes, han decidit doncs rodar una pel·lícula en aquesta ciutat, romana i contemporània alhora on Bellamy hi va néixer. La pel·lícula va ser rodada a Nimes la primavera del 2008 i estrenada l'any següent.

## Argument

El comissari Bellamy (Gérard Depardieu) passa algunes setmanes de vacances amb la seva dona (Marie Bunel) a la casa natal d'aquesta última, a Nimes. Mentre que es mostra incapaç de mantenir el seu jove germà a la deriva (Clovis Cornillac) i de reafirmar la seva parella que s'esmicola, va en ajuda de Noël Gentil (Jacques Gamblin), un petit estafador que s'amaga en una cambra d'hotel acusat d'homicidi.
Dedicat "als dos Georges" (Georges Brassens i Georges Simenon), aquesta pel·lícula multiplica les referències a aquestes dues fonts d'inspiració: s'hi cantusseja o s'hi xiulen les cançons del primer (del qual es veu igualment la tomba al cementiri marí de Seta, mentre que Georges Brassens és en realitat inhumat al cementiri del Py, a Seta igualment), mentre que el personatge de Bellamy, policia dotat d'empatia, s'assembla estranyament al Comissari Maigret del segon: igual corpulència, igual necessitat de comprendre els criminals sense jutjar-los, mateixes inclinacions per l'alcohol, mateixos mètodes que se surten del normal...

## repartiment

* Gérard Depardieu: el comissari Paul Bellamy
* Jacques Gamblin: Noël Gentil/Emile Leullet/Denis Leprince
* Clovis Cornillac: Jacques Lebas
* Marie Bunel: Françoise Bellamy
* Vahina Giocante: Nadia Sancho
* Rodolphe Pauly: l'advocat
* Adrienne Pauly: Claire Bonheur
* Marie Matheron: Madame Leullet
* Dominique Ratonnat: el metge
* Yves Verhoeven: Alain, el dentista
* Henri Cohen: el president del tribunal
* Thomas Chabrol: un tipus al tribunal
* Bruno Abraham-Kremer: Bernard
* Maxence Aubenas: Gilles
* Anne Maureau: la periodista de TV
* Thierry Calas: metge
* Mauricette Pierre: Madame Chantemerle
* Jean-Claude Dumas: el taxista
* Matthieu Penchinat: Jojo

## Enllaços externs

* Bellamy - Lloc web oficial
# Bellary

Bellary (kannada|ಬಳ್ಳಾರಿ, telugu: బళ్ళారి) és una ciutat i municipi de Karnataka, Índia, capital del districte de Bellary, de la subdivisió de Bellary i de la taluka de Bellary. El nom podria derivar del temple de Balleshwara (Xiva) o del rei llegendari Balla que va matar a un dimoni (Balla-ari vol dir "Enemic de Balla"), però el més probable és que derivi del nom kannada Vallari o Vallapuri. La ciutat es troba en una plana entre dos turons de granit anomenats Ballari Gudda (ಬಳ್ಳಾರಿ ಗುಡ್ಡ) i Kumbara Gudda (ಕುಂಬಾರ ಗುಡ್ಡ). Guda vol dir turó en kannada. El fort de Bellary està en el turó anomenat Ballari Gudda. Bellary té una població (cens del 2001) de 317.000. La població el 1871 era de 51.766 habitants, el 1881 de 53.460, el 1891 de 59.467 i el 1901 de 58.247. Prop de la ciutat hi ha l'aeroport de Bellary.

## Història

Vegeu: Districte de Bellary

## Enllaços externs

* Bellary Arxivat 2020-08-10 a Wayback Machine.
# Hennstedt (Steinburg)

Hennstedt és un municipi situat al districte de Steinburg, a l'estat federat de Schleswig-Holstein (Alemanya), amb una població a la fi de 2016 d'uns 609 habitants.
Està situat a l'oest de l'estat, prop de la desembocadura del riu Elba a la mar del Nord i al nord-oest de la ciutat d'Hamburg.

## Referències

* ↑ Citypopulation.de Estadístiques del districte de Steinburg. Consultat el 3 de juliol de 2018
# Bellasi

Bellasi és el nom d'un equip italià de cotxes de competició que va arribar a disputar curses a la Fórmula 1 sota bandera suïssa.
Va debutar el 21 de juny el Gran Premi dels Països Baixos de la temporada 1970 de la mà del pilot suís Silvio Moser, no arribant a qualificar-se per poder disputar la cursa.
Van participar en un total de sis curses repartides en dues temporades consecutives (1970-1971) no aconseguint finalitzar cap de les dues curses en què havien assolit qualificar-se per disputar la cursa.

## Resultats a la Fórmula 1

| Any | Motor | Pilot | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Posició | Punts |
| 1970 | Ford | Silvio Moser | SUD | ESP | MON | BEL | HOL NVQ | FRA NVQ | GBR | ALE NVQ | AUT Ret | ITA NVQ | CAN | USA | MEX | - | 0 |
| 1971 | Ford | Silvio Moser | SUD | ESP | MON | HOL | FRA | GBR | ALE | AUT | ITA Ret | CAN | USA | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 6 | 0 | 0 | 0 | 0 | 0 |
# Bellingwedde

Bellingwedde (en groninguès, Wedde-Bennewòl) és un antic municipi de la província de Groningen, al nord dels Països Baixos. L'1 de gener del 2009 tenia 9.205 habitants repartits sobre una superfície de 110,07 km² (dels quals 1,75 km² corresponen a aigua).

## Nuclis de població

Població, 1 de gener de 2006 :
| Ciutat | Població |
| Bellingwolde | 2.590 |
| Blijham | 2.260 |
| Vriescheloo | 720 |
| Wedde | 630 |
| Rhederbrug | 610 |
| Veelerveen | 610 |
| Morige | 430 |
| Wedderheide | 260 |
| Wedderveer | 140 |
| Oudeschans | 90 |
| Klein-Ulsda | 50 |
| Bron: CBS ||

## Administració

El consistori actual, després de les eleccions municipals de 2007, és dirigit pel conservador Erik Triemstra. El consistori consta de 13 membres, compost per:
* Partit del Treball, (PvdA) 5 escons
* Plaatselijk Belang Bellingwedde, 3 escons
* Crida Demòcrata Cristiana, (CDA) 2 escons
* GroenLinks 2 escons
* Partit Popular per la Llibertat i la Democràcia, (VVD) 1 escó

## Enllaços externs

* www.bellingwedde.nl Arxivat 2017-11-12 a Wayback Machine.
# Belovo

Belovo - Белово (rus) - és una ciutat de l'óblast de Kémerovo, a Rússia, al costat del riu Batxat. És a 170 quilòmetres al sud de Kémerovo. La vila és coneguda des de 1726 i el 1938 va obtenir l'estatus de ciutat.
A Belovo s'hi troba un dels centres industrials de la conca minera de Kuznetsk, amb una planta de zinc, una estació termal i una mina de carbó. També és un important centre ferroviari de Sibèria.

## Enllaços externs

* Pàgina web municipal Arxivat 2018-12-02 a Wayback Machine.
# Ben Hadad III

Ben Hadad III (hebreu) o Bar-Hadad III (arameu) fou rei d'Aram o del regne arameu de Damasc. Era fill d'Hazael al qual va succeir a la mort del seu pare vers el 805 aC.
La seva successió és esmentada a II Reis 13:3, 24. Hauria governat vers 805/796 aC a 792 aC, però hi ha moltes opinions entre els arqueòlegs bíblics sobre la durada del seu regnat. L'estela de Zakkur l'esmenta com "Bar-Hadad, fill d'Hazael".

## Enllaços externs

* Ancient Route history of Damascus
# Beneta de Massa

Beneta de Massa fou filla de Guillem Salusi IV de Càller. Va heretar el jutjat de Càller a la mort del pare. De 1214 a 1217 el va governar el seu marit Barisó II d'Arborea (Barisó Torxitori IV de Càller), llevat de la influència d'Ubald Visconti de Gallura que el 1216 va construir la fortalesa de Castello (Catel di Castro, després el centre de la ciutat de Càller), però Barisó va morir el 1217 i va deixar un fill de pocs mesos, Guillem de Càller, que fou reconegut jutge a Càller sota la regència de la mare Beneta. Aquesta es va tornar a casar vers el 1220 amb Lambert Visconti de Gallura que va governar el jutjat fins a la seva mort el 1225. El 1227 es va casar amb Enric de Capraia membre de la familia dels comtes de Capraia no identificat, i finalment es va casar amb Rinaldo Glandi, i ambdós van governar el jutjat. Beneta va morir el 1232 i llavors el seu fill Guillem Salusi V va governar efectivament (1235).
# Benito de Posada Herrera

Benito de Posada Herrera (Llanes, 1805- - Llanes, 29 d'abril de 1890) va ser un polític i advocat asturià.
Nascut a Llanes en el si d'una noble família formada per Blas Alejandro de Posada Castillo i Josefa d'Herrera Sánchez de Tagle. Es trasllada a Oviedo per estudiar a la seva universitat Filosofia i Lleis. Amplia els seus estudis de lleis tant civils com canòniques a la Universitat de Valladolid.
Pateix persecució per les seves idees liberals durant la Restauració absolutista a Espanya iniciada per Ferran VII i és arrestat a La Corunya en companyia del seu pare. És detingut i traslladat a Oviedo i ingressa a la presó.
El 1828 va ser nomenat advocat dels Reials Consells de Castella i cinc anys més tard ingressà en la magistratura. Exerceix d'advocat a Madrid i torna al seu poble natal per dedicar-se a la política. És nomenat diputat provincial i diputat a Corts el 1843. Finalment és escollit senador amb caràcter vitalici per Real Ordre de 22 de maig de 1877.
El 1871 és nomenat president del Tribunal Suprem.
En la seva vida personal va estar casat dues vegades. El seu primer matrimoni va ser amb María de la Concepción Duque de Estrada y Mon filla de Manuel Duque de Estrada i Duque de Estrada. D'aquest matrimoni neix Blas Manuel de Posada Duque de Estrada, que va morir solter el 22 de febrer de 1862. Després d'enviduar es torna a casar amb Joaquina Duque de Estrada y Món, germana de la seva anterior esposa.
Germà seu va ser José de Posada Herrera i María de las Nieves, Blas Alejandro, Manuela, Fernando, Josefa, Agustin, Joaquin, Ana, Juan i Vicenta de Posada Herrera.
# Beregovoi (Xirotxanka)

Beregovoi - Береговой (rus) és un possiólok del krai de Krasnodar, a Rússia. Es troba a les terres baixes del Kuban-Azov, a la península de Ieisk, prop del golf de Taganrog de la mar d'Azov. És a 13 km al sud-oest del centre de Ieisk i a 192 km al nord-oest de Krasnodar.
Pertany al possiólok de Xirotxanka.
# Beregovoi (Zaporójskaia)

Beregovoi - Береговой (rus) és un possiólok del krai de Krasnodar, a Rússia. Es troba a la riba del golf de Dinskaia, a la península de Taman. És a 47 km a l'oest de Temriuk i a 173 km a l'oest de Krasnodar.
Pertany a l'stanitsa de Zaporójskaia.
# Berenguer II de Saguàrdia

Berenguer II de Saguàrdia fou fill de Berenguer Reverter, i el seu successor al vescomtat de Barcelona el 1158.
El 1186 quan el seu oncle Alí ben Reverter va morir al Marroc, se'n va anar cap allà per reclamar la seva herència. Va tornar a Catalunya al cap d'un temps i va acabar els seus dies com a monjo templer.
Va morir el 1207 ja molt vell i sense descendència.
El seu segon nom era derivat de la senyoria de Saguàrdia.
# Bergslagen

Bergslagen és un districte miner del centre de Suècia. És una regió històricament, culturalment i lingüísticament diferent de la resta de la regió Svealand. Està situat al centre-sud de Suècia. A Bergslagen, la indústria minera i metal·lúrgica ha estat molt important des de l'edat mitjana.
Bergslagen ocupa gran part de les províncies de Västmanland, Dalarna (la part del sud) i Värmland (la part est). Els pobles típics d'aquesta zona són Nora, Fagersta, Sala, Filipstad, Ludvika i Hedemora. Comprèn també parts del nord d'Östergötland, la perifèria de Finspang i també es pot incloure el sud de Närke, sovint anomenat Bergslagen sud. Una acotació acurada de l'àrea que abasta pot incloure parts com Gästrikland (Hofors) i Uppland, (l'antic districte de producció de ferro amb seu als afores de Dannemora) també.
Conflictes d'interessos entre les exportacions de ferro de Bergslagen i d'altres problemes de caràcter territorial a la frontera sud de Dinamarca van ser la causa principal de la rebel·lió d'Engelbrekt l'any 1434. Les disputes posteriors van acabar finalment amb la dissolució de la Unió de Kalmar l'any 1523.

## Minerals i mineria

La zona és molt rica en minerals. La mineria s'ha centrat en els minerals de ferro durant segles però altres minerals també s'han explotat. Actualment moltes mines estan clausurades que encara durant els anys setanta eren operatives. Els primers signes de l'extracció de ferro daten del 400 aC, mentre que les activitats a escala industrial es remunten al segle xvii. A Langban, on el ferro i el manganès s'havien explotat, s'han classificat fins ara 270 espècies de minerals. Molts d'aquests minerals són únics del jaciment de Långban, i 67 d'aquests materials es van trobar per primera vegada en aquest emplaçament.
# Beriózanski

Beriózanski - Берëзанский (rus) és un khútor del krai de Krasnodar, a Rússia. Es troba a la vora del riu Albaixí. És a 18 km a l'oest de Leningràdskaia i a 140 km al nord de Krasnodar.
Pertany al possiólok d'Oktiabrski.
# Bernardo de Frau y Mesa

Bernardo de Frau y Mesa fou un polític espanyol, diputat a les Corts Espanyoles durant la restauració borbònica.
Treballà com a registrador de la propietat a Madrid i Andújar, i fou conseller de la Companyia General de Tabacs. Inicialment milità en el Partit Liberal, amb el que fou elegit diputat pel districte d'Albocàsser a les eleccions generals espanyoles de 1881 i 1886. Després es passà al Partit Conservador, amb el que fou escollit novament diputat per Albocàsser a les eleccions generals espanyoles de 1891 i 1896. Després fou senador per la província de Castelló el 1894-1896 i 1898-1908. També fou regidor de l'ajuntament de Madrid.

## Enllaços externs

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.218. ISBN 9788495484802.
* Fitxa del Congrés dels Diputats (castellà)
* Fitxa del Senat Arxivat 2010-08-29 a Wayback Machine.
# Bernheze

Bernheze és un municipi de la província del Brabant del Nord, al sud dels Països Baixos. L'1 de gener del 2009 tenia 29.511 habitants repartits sobre una superfície de 90,38 km² (dels quals 0,64 km² corresponen a aigua). Limita al nord amb Maasdonk i Oss, a l'oest amb Den Dungen, a l'est amb Landerd i Uden, i al sud amb Schijndel i Veghel.

## Centres de població

* Heesch12.547
* Heeswijk-Dinther7.915
* Nistelrode5.960
* Vorstenbosch1.777
* Loosbroek1.529
* Vinkel56

## Composició de l'ajuntament

* CDA (5)
* PP93 (3)
* ABB (3)
* NS (3)
* VVD (2)
* OPG (2)
* SP (1)

## Enllaços externs

* www.bernheze.nl
# Berryz Kobo

Berryz Kobo (Berryz工房, literalment "Taller Berryz"; a vegades romanitzat com Berryz Koubou o Berryz Kōbō) és un grup de J-pop dins del projecte Hello! Project. Els vuit membres originals provenien del Hello! Project Kids i eren balladors de suport habituals dels vídeos de W (Double You). Abans de la formació del grup, alguns dels membres treballaren amb membres de Morning Musume en projectes paral·lels com Aa! i ZYX, i en la pel·lícula de Mini Moni Okashi na Daibōken.

## Membres
### Membres presents

* Saki Shimizu (Capitana)
* Momoko Tsugunaga
* Chinami Tokunaga
* Maasa Sudou
* Miyabi Natsuyaki
* Yurina Kumai
* Risako Sugaya

### Membres graduats

* Maiha Ishimura (Graduada de Berryz Kobo i Hello! Project el 2 d'octubre de 2005 per continuar la seua escolaritat a temps complet)

## Enllaços externs

* Perfil Oficial de Hello! Project (japonès)
# Berthun

Berthun o Beorhthun (floruit 680) fou dux dels saxons del sud. Beda a la Historia ecclesiastica gentis Anglorum (Llibre IV, Capítol 15) registra la invasió del regne dels saxons dels sud per Cædwalla dels saxons de l'oest i l'assassinat del rei saxó del sud Æthelwealh. Caedwalla fou expulsat per Beorhthun i Andhun, qui governaren conjuntament els saxons del sud. Tanmateix Beda informa que Beorhthun fou més tard mort i els saxons del sud foren conquerits per Caedwalla.

## Enllaços externs

* Beorhthun 1 a Prosopography of Anglo-Saxon England Arxivat 2018-03-21 a Wayback Machine.
# Bertil Roos

Bertil Roos (Göteborg, 12 d'octubre de 1943 - East Stroudsburg, 31 de març de 2016) va ser un pilot de curses automobilístiques suec que va arribar a disputar curses de Fórmula 1.

## A la F1

Bertil Roos va debutar a la setena cursa de la temporada 1974 (la 25a temporada de la història) del campionat del món de la Fórmula 1, disputant el 9 de juny del 1974 el GP de Suècia al circuit d'Anderstorp.
Va participar en una única cursa de F1, no finalitzant la cursa per problemes mecànics en la transmissió del seu monoplaça, no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1974 | UOP Shadow Racing Team | Shadow | Cosworth | ARG | BRA | SUD | ESP | BEL | MON | SUE Ret | HOL | FRA | GBR | ALE | AUT | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Berén

Berén és un poble del terme municipal de les Valls d'Aguilar, situat a la comarca catalana de l'Alt Urgell. El municipi apareix entre la relació de bens del testament de Ramon, vescomte d'Urgell-Castellbó, de data 8 d'octubre de 1113. Se'n pot visitar l'Escola Vella, el corral de les ovelles, la Bassa i l'Ermita de Sant Quiri. En aquest poble de pocs habitants també s'hi troben les cases de:
* Cal Baró
* Ca l'Hostaler
* Cal Quiri
* Cal Mostatxo
* Cal Sastre
* Cal Malgà
* Cal Peret
* Cal Barracaire
* Cal Capità
* Ca l'Hostalaire
* Cal Troi
# Bessude

Bessude (en sard, Bessude) és un municipi italià, dins de la Província de Sàsser. L'any 2007 tenia 501 habitants. Es troba a la regió de Meilogu. Limita amb els municipis de Banari, Bonnanaro, Borutta, Ittiri, Siligo i Thiesi.

## Administració

Llista d'alcaldes :
| Període | Identitat | Partit |
| 2006- | Luigi Cabras | Llista cívica |
# Betlem (l'Estany)

Betlem és una masia del terme municipal de l'Estany, a la comarca catalana del Moianès.
Està situada en el sector central del terme, al nord-est del nucli urbà de l'Estany. És a la dreta de la Riera de l'Estany, a ponent de la zona septentrional de la Serreta, al nord de les Saleres del Grau i al sud.est del Molí del Grau, a prop i a llevant del poble de l'Estany.

## Enllaços externs

* Betlem en el seu entorn, a l'Institut Cartogràfic de Catalunya
Viccionari